Amai

Amai (Chingezi: mother) mai, mhai kana mhamha zvinoreva mukadzi akakutakura munhumbu, akazokuzvara.

Mukutaura kweChiShona shoko rokuti Amai rinozoshandiswazve kutaura vakoma nevanin'ina vaAmai vakakuzvara. Vose ndivana Amai. Rimwe izwi rinoreva amai nderekuti nyina - ndiro riripo patsumo inoti: mbudzi kudya mufenje hufana nyina.

Senzira yokuremekedza imwe nguva ChiShona chinodaidza madzimai ari pazera rokunge vakaroorwa kuti amai kana kuti ambhuya.

 Manyenye (strong maternal protective urge) svichireva moyo waamai wakasimba pakudzivirira vane.
 Mapanze kana mabvumwa (quickness of human growth). Zvichida ndipo panobva zita rokuti Mapanzure.
 Kutimura (to tie child on back) zvichireva kubereka mwana kumusana. Zvichida ndipo panobva zita rokuti Timuri kana Mutimuri??

 Tsumo 

 Mai musuva usingasehwi mumuto.
 Nhamo inhamo amai havaroodzwi.
 Kusina amai hakuendwe.
 Chitanduro ndaamai, mugoti unopihwa anyerere: (kuchiturikirwa competent judge is mother, the stirring stick is given to the quiet one)
 Amai vanodzvemeredza vana nababa: a mother sees to it that her children become inseparably united to their father.
 Chinozipa chinoregwa zamu ramai takarirega. Whatever is delicious is to be left since we gave up our mother's breast.
 Zvikoni-zvikoni amai havaroodzwi. Impossible things are impossible things; a mother cannot be forced to marry.
 Charamba-charamba, pfuma yamai haikanirwi. What has failed has failed; the mother's wealth cannot be fought for.
 Kukwira inyore kuburuka kudana mai. It is easy to climb but descending (will cause one) to call for his mother.
 Mwana kuberekwa vaviri, mugota hamuchemi kacheche. (Some things cannot be done by one person alone, like conceiving a child).

 Mituro ye Afrika 

Umbundu vanoti mai (mother) kureva Amai. VaDigo vanoti mayo (mother) vachireva amai. Nkonya vanoti oyín (n. mother) kureva amai.
VaMambwe, VaRwanda, VaRundi neVaHerero vanoti nyina (his, her, their mother) kureva amai vake kana vavo. 
VaWanga vanoti nyina (mother) kureva amai nyakubereka. VaSenga vanoti nyina kureva amai.
 VaNyarwanda, VaNyarundi, VaMambwe vanoti nyoko (your mother) kureva amai vako. 
VaRwanda neVaRundi vanoti nyokorume (uncle, mother's brother) kureva sekuru hanzvadzi yaamai.
 VaKongo vanoti mbuta (n. a mother) kureva amai nyakubereka. Chiaushi vanoti nyina kureva amai.
MaZulu vanoti usinganina (foster mother). MaZulu vanoti usingayise (foster father).

 Mitauro Yakapinda ku Chishona 

 Chiputukezi vanoti mãe (n. mother) kureva amai. Shoko irori (mãe) vanoritaura vachiti mai.

Category:Mhuri
Category:Hukama